בשנת תרע"ו (1916) נפטרה אשתו בשנות העשרים לחייה. כעבור שלוש שנים, בשנת תרע"ט (1919), נישא ללאה בארג, שהתייתמה מאביה וגדלה בבית הרב זרח אפרים אפשטיין, שהיה חותן אחיו מנחם יעקב. מנישואיו השניים נולדו שאר ילדיו.
כיהן במשך שנים רבות כראש ישיבת עץ חיים. נפטר בשנת תשל"ה, ונקבר בהר הזיתים. לאחר פטירתו התמנה במקומו בנו הרב אברהם יעקב זלזניק.
משפחתו.
אחיו שמואל-נתן ומרדכי שימשו ברבנות בניו זילנד. אחיו, מנחם יעקב, שנולד אחרי פטירת אביהם ונקרא על שמו, היה חתנו של הרב זרח אפרים אפשטיין. אחותו פייגה נחמה הייתה אשת הרב עמנואל שולביץ, בנו של הרב אליעזר שולביץ, מייסד וראש ישיבת לומז'ה.
בניו: הרב אברהם יעקב זלזניק - היה ראש ישיבת עץ חיים, וחבר מועצת גדולי התורה של דגל התורה, הרב שמעון זלזניק – היה ר"מ בישיבת שעלבים; הרב יצחק זלזניק – מתלמידיו המובהקים של הרב איסר זלמן מלצר; והרב זרח אפרים זלזניק - מתלמידי הגרי"ז ומתלמידי בנו הרב יוסף דב סולובייצ'יק ראש ישיבת בריסק בירושלים. היה ר"מ בישיבת מצוינים בי-ם ומראשי ישיבת ארץ צבי, בתו שרה רבקה הייתה אשת הרב שמואל קיבלביץ. בתם אידלה נישאה לרב שמואל דויטש; בתו מרים הייתה אשת הרב שלום צבי גליק, בנו של הרב יצחק יעקב גליק, משערי חסד; בתו בת-שבע הייתה אשת הרב שמואל דוד כהן.
ספריו.
בשמות ספריו הנציח את שמות הוריו:
לטקיה (נפה)
נפת לטקיה (בערבית: منطقة اللاذقية) היא נפה הנמצאת בצפון-מערב מחוז לטקיה בסוריה. על פי מפקד האוכלוסין של 2004 מנתה האוכלוסייה 526,888 איש. עיר הבירה של הנפה היא לטקיה.
מחוז לטקיה והמחוזות הסובבים אותו הפכו למדינות אוטונומיות נפרדות תחת המנדט שניתן לצרפת על ידי חבר הלאומים ונותרו כך למשך שנתיים עד לאיחודם ב-1923 למנדט הצרפתי על סוריה. בשנות ה-20 וה-30 של המאה ה-20 נודעה לטקיה גם כ"מדינת העלווים".
החקלאות נותרה ענף הכלכלה הראשי בנפה, כאשר ענפי הגידול המרכזיים הם הדרים, תפוחים וזיתים. הכנסה חשובה נוספת היא של תיירים, בעיקר ממדינות המפרץ הפרסי, במהלך עונת הקיץ.
חלוקה לנאחיות.
נפת לטקיה מחולקת לשבע תת-נפות ("נאחיות"; האוכלוסייה נכון לשנת 2004):
המגנטון של בוהר
המגנטון של בוהר (באנגלית: Bohr magneton) הוא קבוע פיזיקלי מתחום הפיזיקה האטומית המבטא את מומנט הדיפול המגנטי של אלקטרון, ומסומן formula_1. קרוי על שמו של הפיזיקאי הדני נילס בוהר.
המגנטון של בוהר מבוטא במערכת יחידות SI על ידי הנוסחה:
ובמערכת יחידות cgs על ידי הנוסחה:
כאשר:
1 מגנטון של בוהר שווה בקירוב למומנט המגנטי שנובע מספין של אלקטרון.
היסטוריה.
כבר בשנת 1907, עוד לפני הרעיון של המודל הפלנטרי של מבנה האטום, הבחינו מספר פיזיקאים תאורטים בכך שהמגנטון צריך להיות תלוי בקבוע פלאנק, לפי ההערכות באותה תקופה, שיערו שהיחס בין האנרגיה הקינטית של האלקטרון ותדירות האורביטל צריך להיות שווה לקבוע פלאנק, בהתאם לכך הגיע ב-1911 הפיזיקאי ריצ'אד גנס לערך הכפול מהערך של המגנטון של בוהר. באותה שנה הציג לראשונה את הערך המדויק הפיזיקאי הרומני סטפאן פרוקופיו, עקב כך שמו של המגנטון בספרות המדעית בשפה הרומנית הוא המגנטון של בוהר-פרוקופיו. הערך של המגנטון של בוהר הוא מומנט הדיפול המגנטי של סיבוב אלקטרון עם תנע זוויתי סיבובי של 1ħ. לפי מודל האטום של בוהר, זהו המצב של אנרגיית האפס, שהיא האנרגיה הנמוכה ביותר האפשרית במערכת. בוהר הציג את המודל שלו בקיץ 1913 ובו השתמש בערך זה, במקביל לפרסומו הרשמי באותו זמן של פרוקופיו. הקבוע החל לשאת את שמו של בוהר רק בשנת 1920, כאשר פרסם וולפגנג פאולי מאמר בנושא וטבע את שמו הרשמי.
מגנטון בוהר
צלולוז מיקרופיברילי
קרב סן מתייה
קרב סן מתייה הוא קרב ימי שניטש ב-10 באוגוסט 1512, במהלך מלחמת ליגת קמברה, בין צי אנגלי בן 25 אוניות בפיקוד סר אדוארד הווארד לצי צרפתי-ברטאני המונה 22 אוניות בפיקוד רנה דה קלרמון. הלחימה ארעה ליד כף סן-מתייה (Pointe Saint-Mathieu), לא הרחק מברסט שבצרפת, והסתיימה בניצחון האנגלים.
זהו אחד משני הקרבות הימיים הגדולים היחידים שניהל הצי האנגלי בתקופת שלטונו של הנרי השמיני. במהלך הקרב איבד כל צד את אוניית המלחמה הגדולה ביותר שלו, "ריג'נט" האנגלית ו"מארי-לה-קורדלייר" הצרפתית, כתוצאה מהתפוצצות מחסן התחמושת של "קורדלייר" תוך כדי לחימתן כשהן צמודות זו לזו.
FN Herstal
Fabrique Nationale d'Herstal (בצרפתית: המפעל הלאומי של הרסטל) או בראשי תיבות: FN Herstal, הוא יצרן כלי נשק בהרסטל, בלגיה.
החברה מייצרת (באמצעות חברה בת אמריקנית) את רובה הסער הנפוץ M-16, ה-FN HP ואחרים.
המפעל הראשון נוסד בשנת 1889 בעיר הרסטל, ליד לייז' בבלגיה.
נמל התעופה לוקסמבורג-פינדל
נמל התעופה לוקסמבורג-פינדל (בלוקסמבורגית: Fluchhafe Lëtzebuerg, בצרפתית: Aéroport de Luxembourg, בגרמנית: Flughafen Luxemburg) הוא נמל התעופה הגדול בלוקסמבורג. נמל התעופה משרת יעדים בינלאומיים בלבד, והוא היחיד במדינה עם מסלול סלול.
הנמל ממוקם כארבעה קילומטרים מצפון-מזרח לעיר לוקסמבורג. יש בו מסלול תעופה יחיד באורך 4,000 מטרים.
בשנת 2011 עברו בנמל 1,795,255 נוסעים ו-705,079 טון מטען במסגרת 57,537 המראות ונחיתות.
לפי טונות המטענים העוברים בו, ממוקם הנמל במקום החמישי באירופה ו-28 בעולם.
נמל התעופה משמש כבסיס לחברת התעופה הלאומית לוקסאייר, ולחברת התעופה למטענים קרגולוקס.
יחידת נהיגה מבצעית
בית הספר לניוד מבצעי (בלנ"מ) יחידה 444 היא יחידה מובחרת בצה"ל האחראית על הכשרה לתחום הניוד המבצעי. היחידה הוקמה בשנת 2005 על ידי זרוע היבשה, במטרה ליצור גוף שיהווה מקור ידע בתחום הניוד המבצעי וביטחון שוטף, ויכשיר לוחמים ויחידות מיוחדות מכלל צה"ל כאנשי ניוד טקטיים. היחידה היא יחידה מיוחדת והיא פועלת בשגרה, במבצעים ופעילויות מיוחדות וחשאיות בשטחי אויב. היחידה פועלת בשיתוף פעולה עם חלק מהיחידות המיוחדות בצה"ל והיא מקור הסמכה וידע למבצעים מורכבים.
בראש היחידה עומד מפקד בדרגת סגן־אלוף. מפקד היחידה הנוכחי הוא סגן־אלוף ניב אסף.
היסטוריה.
במהלך שנת 1977 פעל מתקן 5135 ברפיח להכשרת נהגי סיור אוגדתיים. בשנת 1979, בעקבות הסכם השלום בין ישראל למצרים, המתקן עבר לצאלים. בשנת 1980 הוקם "בית ספר למודיעין וסיור" (מו"ס), לאימוני יחידות מודיעין וסיור.
בשנת 1996 הוקם מדור נהיגה מבצעית במו"ס. בשנת 1999, בעקבות תאונה של פלס"ר 500, התבצע לראשונה קורס נהיגה מבצעית. בשנת 2001 הוקם בית ספר למודיעין שדה, (ביסלמ"ש) יחידת הנהיגה המבצעית נשארה כחלק מביסלמ"ש בצאלים. בשנת 2004, בעקבות תאונה בתרגיל של גדוד 71, התקבלה החלטה בזרוע היבשה להקים את בית הספר לניוד מבצעי. יישום ההחלטה התבצע בשנת 2005, עם הקמתו של בית הספר.
בשנת 2010, לאחר עבודת מטה ממושכת, התרחב בית הספר למתכונתו הנוכחית.
בשנת 2018, לאחר עבודות מטה נוספות – שונתה כפיפות היחידה מהמרכז לאימונים ביבשה למרום (מרכז הטסה והכשרות מיוחדות) יחד עם יחידות נוספות כגון עוקץ ולוט"ר.
מבנה.
בית הספר בנוי מארבע פלגות הדרכה אשר אנשיהן הם מדריכים־לוחמים, מדור היתרים ופלוגת מפקדה.
פלגת נהיגה מבצעית.
תחת הפלגה שני צוותים:
פלגת נהיגת הבט"ש.
תחת הפלגה ארבעה צוותים:
מדור אימונים.
תחת המדור שתי פלגות:
הפלוגה אחראית על הכשרת חיילי המסלול ביחידה כמדריכי ניוד מבצעי. אחריות זו היא לכלל שלבי המסלול ונכללים בה גם תכנים שאינם נוגעים במישרין בנהיגה: חינוך, קליעה, כושר גופני, ניווט, בטיחות ומנהיגות. תחת מפקד הפלוגה יש בכל זמן בין שניים לשלושה צוותים.
מדור היתרים.
מדור המבצע היתרים לנהיגה בכל רכבי בית הספר, במדור ישנם מורי נהיגה צבאיים ואזרחיים, כל חניך אשר עובר קורס בבית הספר עובר תחילה במדור היתרים כדי לקבל רישיון לנהוג ברכב צבאי.
שיבוץ והכשרה.
היחידה מקיימת גיבוש טרום גיוס המתאים לבעלי פרופיל 82 ומעלה. בנוסף גם נפלטי יחידות מובחרות או התנדבותיות יכולים להתמיין ליחידה.
אלו שעוברים את הגיבוש ליחידה ומתקבלים אליה, מתגייסים באחד משלושה מחזורי הגיוס מרץ, אוגוסט ונובמבר. החיילים מקובצים לצוות אחד המונה בדרך כלל 20–30 לוחמים ומבצעים הכשרה לרובאי 05 בפלוגה ייעודית של חטיבת המרום ביחד עם עוקץ ולוט"ר בבא"ח צנחנים.
באוגוסט 2021 גויסו לראשונה לוחמות ליחידה. היחידה מבצעת מיון בבסיס בהל"ג לבנות שהתגייסו לשרת כלוחמות בחיל הגנת הגבולות. כלל הלוחמות ביחידה משרתות בפלגת הבט"ש.
הלוחמים מוגדרים כלוחמי חוד ובעלי כומתה ונעלי חי"ר אדומות.
לאחר הטירונות עולים הטירונים ליחידה למסלול מיוחד של כ-10–12 חודשים. המסלול כולל לוחמה מיוחדת בתוכו קליעה, ניווטים, קרב מגע ולוחמה בשטח בנוי ופנוי. בחודשים הראשונים הלוחמים עוברים אימונים הכוללים את יסודות ואלמנטים הנהיגה המבצעית בשטח ואת עקרונות הניוד. המסלול כולל גם מכונאות, העמקה ותפעול תקלות בשטח עוין. בחלק האחרון בהכשרה הלוחמים עוברים סדרת ביטחון שוטף ומתמקצעים בנהיגה בכביש, הדרכה וחניכה בתחום הניוד. ובסוף ההכשרה מבצעים שבוע הפוך ומסכם מסלול בהם מבצעים את כל התוכן שנעשה במסלול.
פעילות מבצעית.
כפועל יוצא מן היכולות המבצעיות בתחום הניוד מופעלת היחידה במצב חירום וכפופה לעוצבת הבזק לצורכי ניוד בתנאי שטח קשים ובאזורים הדורשים יכולות נהיגה מיוחדות.
מבצע שובו אחים.
בעקבות חטיפת שלושת בני הישיבה ב־2014, הכריז בית הספר על הקפצת חירום. במבצע שנמשך כשלושה שבועות השתתפו בכל שבוע כ־25 לוחמים, קצינים ואנשי קבע מהיחידה.
עיקרי המשימות במבצע:
מבצע צוק איתן.